als_Latn dik_Latn sag_Latn
Kika, banori nga Peja u ka rrëfyer banorëve se ai ka qënë i martuar për 3 muaj. Rrëfimi i tij ka nisur pas diskutimit që banorët kishin nisur mbi bashkëjetesën dhe martesën, duke pyetur njëri-tjetrin nëse dikush ka pasur të tilla eksperienca. "Unë e kam provuar"- tha Kika, "Kam qënë i martuar për 3 muaj, kur kam qënë 25-vjeç".
Kjo deklaratë ka shtangur banorët, të cilët kanë dëgjuar me interes rrëfimin e tij dhe arsyet e ndarjes. Kika deklaroi se shkak i ndarjes së tij ka qënë debatet dhe xhelozia e ish-bashkëshortes. "Unë nuk lejoj gruan të më komandojë"- shtoi 27-vjeçari nga Peja.
"Debati që çoi në ndarje ishte kur ish-nusja ime kishte bërë rrobat gati dhe po shkonte te prindërit e saj, pa më pyetur mua, apo prindërit e mi, më të cilët jetonim. Dhe unë i thashë që nëse del nga ajo derë, nuk kthehesh më. Dhe ajo u largua pa asnjë lloj problemi madje më tha se pyeste vetëm prindërit e saj"- tregoi Kika, duke shtuar se zakoni e do që bashkëshortja duhet të pyes bashkëshortin ose ta njoftojë atë për dicka të tillë.
Më pas ai vazhdoi rrëfimin duke shpjeguar edhe mënyrën sesi funksionon martesa dhe ndarja, sipas traditës në Kosovë, traditë e cila ka çuditur banorët e tjerë.
als_Latn als_Latn als_Latn als_Latn